**Paerewa Paetae**

|  |  |  |  |  |  |  |  |
| --- | --- | --- | --- | --- | --- | --- | --- |
| **Aronga** | | Hangarau Matihiko 1.9 | | | | | |
| **Ingoa** | | Whakaatu māramatanga ki ngā hātepe rapu, hātepe kōmaka hoki | | | | | |
| **Kaupae** | 1 | **Whiwhinga** | 3 | | **Aromatawai** | | ā-Roto |
| **Marau akoranga** | Hangarau | | | | | | |
| **Kokonga akoranga** | Hangarau Matihiko | | | | | | |
| **Mana rēhita** | | Kua rēhitatia | | **Te rā i mana ai** | | 23 o Whiringa-a-rangi 2017 | |
| **Te rā e arotakengia ai** | | 31 o Hakihea 2019 | | **Te rā i puta ai** | | 23 o Whiringa-a-rangi 2017 | |

E hāngai ana tēnei paerewa paetae ki te whakaaturanga o te māramatanga ki ngā hātepe rapu, hātepe kōmaka hoki.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakaatu māramatanga ki ngā hātepe rapu, hātepe kōmaka hoki. | * Whakaatu māramatanga hōhonu ki ngā hātepe rapu, hātepe kōmaka hoki. | * Whakaatu māramatanga matatau ki ngā hātepe rapu, hātepe kōmaka hoki. |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

1. Ka kapi i te paearu *whakaatu māramatanga ki ngā hātepe rapu, hātepe kōmaka hoki:*

* te whakaahuatanga o ngā taupānga rapu, kōmaka hoki
* te kawenga tika o tētahi hātepe rapu
* te kawenga tika o tētahi hātepe kōmaka
* te whakaahuatanga o te utu mō te hātepe rapu, hātepe kōmaka rānei kua whiriwhiria i te tipu haere o te raru

Ka kapi i te paearu *whakaatu māramatanga hōhonu ki ngā hātepe rapu, hātepe kōmaka hoki:*

* te whakamāramatanga o te whanaungatanga i waenganui i te rapu me te kōmaka
* te whakataunga ko hea te utu pai, āhua pai, kino ake hoki o ngā hātepe rapu, kōmaka rānei e rua, me te whakamārama i ngā pānga.

Ka kapi i te paearu *whakaatu māramatanga matatau ki ngā hātepe rapu, hātepe kōmaka hoki:*

* te matapaki whakaaro e pā ana ki ngā whakamahinga tūturu me ngā pānga o ngā hātepe rapu, ngā hātepe kōmaka hoki
* te tūhuranga o te utu o ngā hātepe rapu, hātepe kōmaka hoki e rua ngā huinga raraunga.

1. Hei tauira o ētahi huinga raraunga rerekē: ko ngā rahi rerekē, he mea kua kōmaka, he mea kāore anō kia kōmaka, he mea he kōaro te raupapatanga.
2. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Mōhiohio Whakahoutanga**

He whakahoutanga tēnei paerewa paetae o AS91074.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233